Šolski center Srečka Kosovela Sežana

Gimnazija in ekonomska šola

|  |
| --- |
| IZVEDBENI KURIKUL |

|  |
| --- |
| **Srednje strokovno izobraževanje**  **Program: ARANŽERSKI TEHNIK**  **Izobrazba: aranžerski tehnik/aranžerska tehnica** |

**Progam je bil sprejet na seji Strokovnega sveta Republike Slovenije za poklicno in strokovno izobraževanje, na 105. seji, dne 15. 2. 2008.**

**Pri nastajanju izvedbenega kurikula so sodelovali učitelji, ki poučujejo predmete in module v programu Aranžerski tehnik na Šolskem centru Srečka Kosovela Sežana.**

|  |  |  |  |
| --- | --- | --- | --- |
| Jana Bele Lutman | Sonja Ivančič | Magda Pogačar | Jelena Uršič |
| Lilijana Fabris | Karlo Kastelic | Maja Prešeren | Marija Vidmar |
| Lucija Filipčič Križaj | Alenka Kompare | Gabrijela Rebec Škrinjar | Srečko Vidmar |
| Doris Furlan | Elvira Mavrič | Lena Sedmak Dobrinja | Leonida Vrabec |
| Tatjana Grgič | Mateja Mevlja | Lucija Stanič Brezec | Mojca Železnik Buda |
| Mateja Grmek | Renata Nikolić | Karmen Škrk | Jani Žiberna |
| Sandra Grmek | Samo Onič | Dušan Štolfa | Vojko Žiberna |

**Ravnatelj: Dušan Štolfa**

**Uvodnik**

Prenovljen program aranžerski tehnik je nastal po smernicah in predlogih CPI v okviru PUZ v šolskem letu 2007/08. Razdeljen je na tri dele: splošnoizobraževalni, ki je predpisan s programom in je obvezen, strokovni del, ki je obvezen, vendar omogoča izbiro šole (šola ni izbrala modula Dekoraterstvo zaradi premajhnih potreb okolja po tovrstnih kadrih, izbrala je modul Pospeševanje prodaje-pokriva širše področje in imajo dijaki tako boljše možnosti zaposlitve). V odprti kurikul je šola vključila izbirni modul programa Aranžerski tehnik Multimedijsko oglaševanje in ga nadgradila z vsebinami programa Medijski tehnik-Snemanje in montaža ter Izražanje z zvokom in sliko). Izbira je nastala po pogovoru s predstavniki lokalnega okolja (ORA, OZS, Občina Sežana), zaradi izgradnje vertikale z Višjo strokovno šolo in zaradi dosedanjih dosežkov Šolskega centra Srečka Kosovela Sežana na področju multimedije in oglaševanja.

**Groba analiza poklicnih in strokovnih področij izobraževalnih programov, v katere šola vpisuje dijake in groba analiza novih trendov v razvoju poklicnega/strokovnega področja izobraževalnega programa in potreb trga delovne sile.**

**Trendi v razvoju poklicnega in strokovnega izobraževanja:**

* nezanimanje za poklicne šole,
* spremenjen odnos do dela-»delo ni več vrednota«,
* neskončno sedenje za računalnikom,
* sprememba gospodarske strukture,
* usmerjenost v storitvene dejavnosti,
* razvoj tehnologije in multimedije.

**Potrebe v lokalnem okolju:**

* tehnološko dobro razvita podjetja s pomanjkanjem kadrov s področja oblikovanja,
* podjetni posamezniki: obrtniki, kmetovalci, vinogradniki….s pomanjkanjem znanja s področja trženja in komunikacije.

**Groba analiza poklicnih standardov**

Dekorater/ dekoraterka

Nacionalno poklicno kvalifikacije Dekorater/ dekoraterka pridobi, kdor je pozitivno ocenjen iz strokovnih modulov Vizualne komunikacije in Dekoraterstvo.

Pospeševalec/ pospeševalka prodaje

Nacionalno poklicno kvalifikacije Pospeševalec/pospeševalka prodaje pridobi, kdor je pozitivno ocenjen iz strokovnih modulov: Tržno komuniciranje in Pospeševanje prodaje

Tržni komunikator / tržna komunokatorka

Nacionalno poklicno kvalifikacije Tržni komunikator/ tržna komunikatorka, kdor je pozitivno ocenjen iz strokovnih modulov: Tržno komuniciranje in Multimedijsko oglaševanje

**Groba analiza izobraževalnega programa**

Poleg splošnih ciljev vzgoje in izobraževanja izobraževalni program Aranžerski tehnik omogoča dijakom in dijakinjam, da:

* sistematično pridobijo splošna in temeljna znanja za razumevanje zakonitosti v naravi, družbi in stroki;
* razvijejo spretnosti za uspešno delo in strokovno rast ter sposobnost razumevanja in ustvarjanje abstraktnih predstav o težje zaznavnih pojavih;
* usposobijo se za analiziranje konkretnih strokovnih problemov na delovnem mestu, za načrtovanje ukrepov, za uspešno reševanje in odpravljanje zapletov;
* razvijejo osebnostne lastnosti in vrednote, ki so pomembne za dobro in uspešno opravljanje poklica: odgovornost, delavnost, komunikativnost, natančnost, kreativnost, vztrajnost, poštenost in odločnost v skladu z etičnimi načeli;
* spoznajo interdisciplinarnost strokovnega znanja in obvladajo osnovna načela skupinskega dela;
* se učijo učiti, razvijejo motivacijo za izobraževanje, izpopolnjevanje in vseživljenjsko učenje;
* razvijejo pripravljenost na raziskovanje in inovativnost in sledijo novostim na strokovnem področju;
* obvladajo slovensko in tujo strokovno terminologijo, usposobijo se za primerno strokovno komunikacijo in spremljanje strokovne literature;
* usposobijo se za uporabo sodobne informacijske tehnologije, delo z viri, s podatki in z gradivi, za izpolnjevanje dokumentacije in vodenje ustreznih evidenc;
* oblikujejo se v samozavestne, dinamične in podjetne osebe, ki se bodo prilagajale spremembam na delovnem mestu in zahtevam poklicne mobilnosti, se uveljavljale na trgu delovne sile, načrtovale in vodile svojo kariero;
* vešči so uglajenega obnašanja, nastopanja v javnosti, poslovnega komuniciranja in ostalih socialnih spretnosti;
* obvladajo osnove vodenja in poslovanje ter razvijajo podjetnost;
* usposobijo se za aktivno skrb za lastno zdravje in razvijejo pozitivni odnos do zdravega načina življenja;
* obvladajo zaščitne ukrepe za varno delo in razvijajo zavest in pozitiven odnos do ukrepov za zmanjševanje onesnaževanja in varstvo okolja, do racionalne rabe energije in materialov;
* samostojno načrtujejo projekte in jih izvajajo s pomočjo ustrezne informacijske komunikacijske tehnologije;
* prepoznajo temeljne ekonomske in pravne zakonitosti v sodobni družbi ter jih kritično ovrednoti z vidika trajnostnega razvoja;
* spoznajo značilnosti  in sodobne trende trženja;
* oblikujejo  trženjski splet za uspešen nastop na trgu;
* izbirajo ustrezna orodja trženjskega spleta glede na cilje;
* samostojno načrtujejo ukrepe pospeševanja prodaje;
* načrtujejo ureditev prostora;
* obvladajo orodja in tehnike aranžiranja;
* uredijo tržni prostor po načelih vizualnega komuniciranja;
* izdelujejo in postavlja dekoracije za ureditve prostora;
* zagotavljajo skladnost dekoracije in ureditve prostora s pričakovanji naročnika;
* oblikujejo projektno mapo ter jo predstavijo naročniku;
* oblikujejo v skladu z likovnimi principi.

**Groba analiza pogojev na šoli**

Šolski center ima urejene materialne pogoje za splošnoizobraževalne predmete in nekatere strokovne module v prostorih Gimnazije in ekonomske šole. Na voljo so računalniške učilnice, predavalnice, risalnica,…manjkajo pa računalniki s potrebnimi oblikovalskimi programi (Autocad 2009, Rinoceros 4.0, Indesign, Photoshop, Ilustrator … ). Ravno tako je na voljo zgolj improvizrana delavnica za praktični pouk in sicer sta dve – ena za ročna, bolj fina dela, druga pa za bolj groba dela (barvanje, rezanje, večji kosi…) Urejamo tudi temnico za razvijanje klasičnih fotografskih filmov.

**Zasnova organizacije timov na šoli za namene načrtovanja in spremljanja izvedbenega kurikula, in sicer**

Razvojni tim koordinira ostale time, sprejema strateške odločitve, skrbi za informiranje kolektiva in sprejema pobude kolektiva na konferencah celotnega učiteljskega zbora.(v diskusiji z vsemi učitelji)

Poleg razvojnega tima delujejo še posamezni timi za določena področja – Družboslovni tim, matematični tim, jezikovni tim, Aranžerski tim, na te se pa vežejo še posebni timi, ki delujejo za področje cele šole kot je na npr. E-tim.

Razvojni tim šole se praviloma sestaja vsak drugi ponedeljek v mesecu, po potrebi pa večkrat, ob 8h zjutraj. Vsem članom tima je urnik prilagojen. Tudi člani aktivov imajo v urniku določen uro za sestajanje.

Na učiteljskih pedagoških konferencah učitelji predstavijo primere dobrih praks iz timskega poučevanja ter iz projektnega dela.

**Organigram**

Organigram relacij med posameznimi timi (aktivi za stroko, PUZ-i, aktivi za splošne predmete, skupinami, nadrednim krovnim timom…) in opredeljene vloge posameznih timov

**Razvojni tim**-koordinira ostale time, sprejema strateške odločitve, skrbi za informiranje

**Puz za aranžerje**-sestavljajo ga predstavniki vseh strokovnih aktivov. Sprejema odloćitve v zvezi s programom in izvajanjem programa

**Aranžerski aktiv-**usklajuje in povezuje strokovne module, izvaja medpredmetne povezave, načrtuje strjene oblike pouka, strokovne ekskurzije, projekte, se povezuje z ostalimi aktivi in pripravi 2. in 4. Izpitno enoto za poklicno maturo.

**Jezikovni tim-**načrtuje in izvaja medpredmetne povezave s strokovnimi predmeti za potrebe poklicne mature.

**Družboslovni tim**-usklajuje in vodi povezave med družboslovnimi predmeti in načrtuje možne povezave s strokovnimi moduli

**Matematični tim**-načrtuje povezave s strokovnimi moduli za potrebe poklicne mature (problemsko naravnane naloge s področja aranžerstva)

**Proces načrtovanja in spremljanja izvedbenega kurikula na ravni posameznega izobraževalnega programa/področja programov ob začetku leta**

Priprava predlogov programa in sestanek s predstavniki delodajalcev (Ozs, Ora, Občina Sežana). Predstavitev programov, novosti in možnosti šole v okviru odprtega kurikula (vključitev že potrjenih vsebin, oblikovanje novih)

**Oblikovanje odprtega kurikula in katalogov znanja za module odprtega kurikula**

Odločitev glede odprtega kurikula na podlagi predlogov delodajalcev: multimedija oz. tehnik tržnega oblikovanja. Izbira obveznih modulov in modulov v odprtem kurikulu z namenom ustvariti prepoznaven in celovit program za pridobivanje specifičnih kadrov (obvladovanje multimedije z osnovami oblikovanja vizualnih komunikacij in dobrega tržnega pristopa).

**Priprava grobega kurikula za celotno trajanje programa**

Po pregledu vsebin za strokovne module na programu aranžerski tehnik je PUZ predlagal naslednjo grobo razporeditev strokovnih modulov in odptrega kurikula:

1. letnik : v prvem letniku naj bi dijaki osvojili osnove IKT-ja, osnove likovne umetnosti in enostavne vsebine iz aranžerstva, italijanščina
2. letnik: v drugem letniku bi se srečali s trženjem, spoznavali različne stile umetnin, aranžerstva in začeli s tržnim komuniciranjem
3. letnik bi imeli podjetništvo-poslovni načrt, pospeševanje prodaje (sejem,….), morda že malo multimedije za celostno podobo (bolj teoretično) in nekaj IKT za spletno stran
4. 4.letnik: bi bil bolj multimedijski s projektnim tednom in večjim delom odprtega kurikula (praktični pouk-delitev v skupine)

|  |  |  |  |
| --- | --- | --- | --- |
| **KREDITNE TOČKE** | |  |  |
|  | **ure na teden** | **ure skupaj** | **kreditne točke** |
| **A - Splošnoizobraževalni predmeti** | **70** | **2415** | **114** |
| **B - Strokovni moduli** | **43** | **1462** | **79** |
| **C - od tega praktični pouk (delitve)** | **22** | **748** | **30** |
| **Č - praktično izobraževanje pri delodajalcu** |  | **152** | **6** |
| **D - Interesne dejavnosti** |  | **352** | **14** |
| **E – Odprti kurikul** | **16** | **578** | **23** |
| **Poklicna matura** |  |  | **4** |
| **skupaj** | **129** | **4959** | **240** |

****

**Oblikovanje učnih situacij in učnih tem, projektnih tednov/dni – fini kurikul za prihajajoče šolsko leto.**

Projektni teden poteka predvidoma v začetku meseca aprila in je zasnovan s ciljem, da se dijakom aranžerskega tehnika ponudi možnost strnjenega izpopolnjevanja znanja in celostnega oblikovanja projektnih nalog, ki so jih prijavili kot 4. izpitno enoto na poklicni maturi.

Dijaki v projektnem tednu (delovni dan v projektnem tednu traja od 8.00 do 17.00) intenzivno pridobivajo nova strokovna in predvsem praktična znanja iz predmetov Snemanje in montaža ter Multimedijsko oglaševanje in trženje, pod strokovnim vodstvom profesorjev pa pišejo tudi povzetke v angleščini za projektno nalogo ter se urijo v slovnici in pravopisu.

V sodelovanju z mentorji iz Višje strokovne šole za fotografijo in oblikovanje v Sežani dijaki na terenu posnamejo video/filmski material, ki ga kasneje s pridobljenim znanjem montaže (montažna orodja Adobe Premiere in Sony Vegas Pro) sestavijo v filmsko zgodbo, katere zgodboris (storyboard) so izdelali že pri rednih urah predmeta Izražanje s sliko in zvokom.

Ker je v aprilu zaključna prireditev DOSS-a (Dijaška oglaševalska scena Slovenije), dijaki v projektnem tednu tudi izdelujejo sceno in scenske rekvizite za to prireditev.

**Oblikovanje standardov znanja (minimalnih in optimalnih), metod in oblik ocenjevanja, redovalnice, ostalih vidikov ocenjevanja (načrt ocenjevanja)**

Izvedbeni kurikul, z načrti ocenjevanja znanja, minimalnimi standardi znanja in oblikami dela, ocenjevanja in vrednotenja se nahajajo v prilogah, za vsak letnik, predmet in modul posebej. Posebej je še dodana delovna praksa oz izobraževanje z delovnim usposabljanjem pri delodajalcu.